Rikunarita-ORG/Wikinium huggingface dataset:
# Vanuatu

| Republik Vanuatu Ripablik blong Vanuatu (Bislama) République de Vanuatu (Parancih) Republic of Vanuatu (Inggirih) |
| --- |
|
Bandera

Lambang

 |
| **Samboyan:Nous Nous Tenons Devant Dieu* (Parancih) **Long God Yumi Stanap** (Bislama) (Terjemahan: "Kami tagak di muko Tuhan") |
| **Lagu kabansoan:** Yumi, Yumi, Yumi (Indonesia: "Kami, Kami, Kami")  |
| Perlihatkan BumiPerlihatkan peta Bendera |
|  |
| Ibu kota (jo kota tagadang) | Port Vila ﻿ / ﻿ |
| Bahaso resmi | * Bislama
* Inggirih
* Parancih
 |
| Kalompok etnik (1999) | * 98,5% Ni-Vanuatu
* 1,5% Lainnyo
 |
| Agamo (2010) | * 93,3% Kekristenan
* —35,0% Gereja Presbiterian
* —44,5% Gereja Protestan Lainnyo
* —13,8% Katolik
* 4,1% Agamo rakyat
* 1,2% Indak baagamo
* 1,4% Lainnyo
 |
| Demonim | *Ni-Vanuatu* dan *Vanuatuan* |
| Pamarintahan | Kasatuan parlementer republik konstitusional |
|  |
| • Presiden  | Tallis Obed Moses |
| • Pardano Mantari  | Bob Loughman |
|  |
| Legislatif | Parlemen |
| Kamardekaaan |
|  |
| • dari Parancih dan Baritania Rayo  | 30 Juli 1980 |
| • Bagabuang jo PBB  | 15 September 1981 |
|  |
| Area |
| • Total | 12.189 km2 (4.706 sq mi) (157) |
| Populasi |
|  - Pakiroan 2020 | 307.815 (181) |
|  - Sensus Panduduak 2016 | 272.459 |
|  - Kapadatan | 19,7/km2 (188) |
| PDB (KKB) | 2018 |
|  - Total | $820 juta (178) |
|  - Per kapita | $2.850 (155) |
| PDB (nominal) | 2018 |
|  - Total | $957 juta (175) |
|  - Per kapita | $3.327 (124) |
| Gini (2010) |  37,6 manangah |
| IPM (2018) |  0,597 manangah · 141 |
| Mato pitih | Vatu Vanuatu (VT) (`VUV`) |
| Zona wakatu | VUT (Waktu Vanuatu) (UTC+11) |
| Laju kamudi | suok |
| Kode talepon | +678 |
| Kode ISO 3166 | VU |
| Ranah Internet | .vu |
|

**Vanuatu** (Inggirih i/ˌvɑːnuˈɑːtuː/  or /vænˈwɑːtuː/ ; pengucapan Bislama dan Parancih [vanuatu]), adolah sabuah nagara kapulauan nan talatak di Samudra Pasifik Salatan. Kapulauan nan baasa dari gunung barapi ko talatak 1.750 km (1.090 mil) timur Australia utara, 540 km (340 mil) timur lauik Kaledonia Baru, timur Pulau Papua, tenggara Kapulauan Solomon, dan barat Fiji. Menuruik sensus 2016, Vanuatu mamiliki panduduak 272,459 jiwa.

Vanuatu patamo kali dihuni oleh urang Melanesia. Urang Eropa patamo nan mangunjungi pulau-pulau itu adolah ekspedisi Spanyol nan dipimpin oleh navigator Portugih Fernandes de Queirós, nan tibo di pulau tagadang, Espíritu Santo, pado tahun 1606. Queirós mangklaim kapulauan itu untuak Spanyol, sabagai bagian dari kolonial Hindia Timur Spanyol, dan dinamoi *La Austrialia del Espíritu Santo*.

Pado tahun 1880-an, Parancih dan Inggirih mangklaim bagian dari kapulauan tasabuik, dan pado tahun 1906, mereka manyepakati karangko karajo untuak basamo-samo mangelola kapulauan sabagai Hebrides Baru malalui kondominium Anglo-Prancis.

Sabuah gerakan kamerdekaan mancogok pado tahun 1970-an, dan Republik Vanuatu ditagakan pado tahun 1980. Sajak kamerdekaan, nagara ko alah manjadi anggota Pasarikatan Banso-Banso, Pasemakmuran Banso-Banso, Organisasi internasional de la Francophonie dan Forum Kapulauan Pasifik.

## Rujuakan
# Politik suok jauah

**Politik sayok suok ekstrem**, nan acok disabuik **ekstremisme sayok suok**, mancakuik babagai ideologi nan ditandoi dek ultrakonservatisme, otoritarianisme, ultranasionalisme, antikomunisme radikal, jo nativisme. Spektrum politik ko barado di ujuang paliang suok, babedo jo ideologi sayok suok aruih utamo karano manolak norma-norma demokrasi liberal sarato manakanan pandangan eksklusif. Sacaro historis, ideologi ko mancakuik konservatisme reaksioner, fasisme, jo Nazisme; samantaro dalam pakambangannyo kini ko juo mancakuik neo-fasisme, neo-Nazisme, supremasisme, sarato babagai garakan lain nan ditandoi dek chauvinisme, xenofobia, jo kayakinan teokratis maupun reaksioner.

Kunci dari pandangan ideologi ko iolah gagasan tentang kamurnian masyarakaik, nan acok maangkek ide manganai komunitas “nasional” atau “etnis” nan homogen. Pandangan ko umumnyo mandoroang organisisme, yakni anggapan bahwa masyarakaik marupokan satu kasatuan alami nan dianggap tarancam dek kabaragaman atau pluralisme moderen.

## Rujuakan

## Bacoan tambahan

* Akkerman, Tjitske, Sarah L. de Lange and Matthijs Rooduijn, eds. *Radical Right-Wing Populist Parties in Western Europe* (2016)
* Arzheimer, Kai (11 March 2012). "The Eclectic, Erratic Bibliography on the Extreme Right in Western Europe". *kai arzheimer website*. Diakses tanggal 29 March 2014.
* Davies, Peter, and Derek Lynch, eds. *The Routledge companion to fascism and the far right* (Psychology Press, 2002).
* Edgren, Torsten; Manninen, Merja; Ukkonen, Jari (2003). *Eepos, Suomen historian käsikirja*. WSOY. ISBN 9510276510.
* Hainsworth, Paul (2000). *The Politics of the Extreme Right: From the Margins to the Mainstream*. Pinter.
* Kundnani, A. *Blind Spot? Security Narratives and Far-Right Violence in Europe* (International Centre for Counter-Terrorism – The Hague, 2012)
* Lazaridis, Gabriella, Giovanna Campani, and Annie Benveniste (eds.) *The Rise of the Far Right in Europe: Populist Shifts and 'Othering'*  (2016)
* Macklin, Graham. "Transnational networking on the far right: The case of Britain and Germany." *West European Politics* 36.1 (2013): 176–198.
* Merkl, Peter H.; Weinberg, Leonard (2003). *Right-wing Extremism in the Twenty-first Century*. Frank Cass Publishers. ISBN 978-0-7146-5182-8.
* Mieriņa, Inta, and Ilze Koroļeva. "Support for far right ideology and anti‐migrant attitudes among youth in Europe: A comparative analysis." *Sociological Review* 63 (2015): 183–205. online
* Mudde, Cas. *Populist Radical Right Parties in Europe* (2007)
* Parsons, Craig; Smeedling, Timothy M. (2006). *Immigration and the transformation of Europe*. Cambridge University Press. ISBN 978-1-139-45880-1.
* Pirro, Andrea L. P. (2023). "Far right: The significance of an umbrella concept". *Nations and Nationalism*. **29** (1): 101–112. doi:10.1111/nana.12860 . hdl:11585/902510 . ISSN 1354-5078.
* Rydgren, Jens, ed (2018). *The Oxford Handbook of the Radical Right*. Oxford: Oxford University Press. ISBN 978-0-19-064418-5.
* Twist, Kimberly A. (2019). *Partnering with Extremists: Coalitions between Mainstream and Far-Right Parties in Western Europe*. University of Michigan Press. ISBN 978-0-472-13134-1.
# Pagunuangan Himalaya

Pemandangan Himalaya dan Gunung Everest. (versi dengan catatan)
**Himalaya** adolah barisan pagunungan di Asia, nan memisahan anak benua India dari Dataran tinggi Tibet. Himalaya marupoan tampek gunuang-gunuang paliang tinggi di dunia, misalnyo Gunuang Everest dan Kangchenjunga, berada. Sacaro etimologi, Himalaya bararti " tempat kediaman salju " dalam bahaso Sanskerta (dari hima "salju", jo aalaya "tempat kediaman").

Himalaya mamanjang di limo nagaro — Pakistan, India, Tiongkok, Bhutan jo Nepal. Himalaya ko adolah sumber duo sistem sungai gadang dunia — Sungai Indus dan Sungai Ganga-Brahmaputra. Kiro-kiro 750 juta urang tingga di daerah sakitar aliran aia dari Himalaya, tamasuak Bangladesh.

## Geografi

Barisan Himalaya punyo panjang kiro-kiro 2400 km, dari Nanga Parbat di barat sampai Namche Barwa di timur. Lebarnya antaroa 250-300 kilometer. Himalaya tadiri dari tigo barisan paralel, diatua manuruik katinggian jo umua sacaro geologis. Pagunungan Himalaya marupoan produk dari lempeng tektonik nan manarik. Tumbukan antaro lempeng benua atau nan disabuik jo kolisi akan manghasilkan pagunungan tinggi non vulkanik, contohnyo pagunungan Himalaya iko.

 Pemandangan Panorama sekitar puncak Langtang di Nepal
## Jalan gunuang

Barisan Himalaya di Yumesongdong di Sikkim, di lembang Sungai Yumthang.
"Terrain" nan kasa artinyo hanyo ado saketek jalan nan melintasi Himalaya.

* Gangtok di Sikkim ka Lhasa di Tibet malalui Celah Nathula dan Celah Jelepla.
* Bhadgaon di Nepal ka Nyalam di Tibet.
* Rohtang Pass di Himachal Pradesh, India
* Jalan dari Srinagar di Kashmir malalui Leh ka Tibet, kini jarang digunoan dek masalah di wilayah itu
# G20

Nagara-nagara anggota G20
Nagara anggota nan tagabuang UE
Nagara anggota nan tagabuang UA
Nagara nan diundang sacaro parmanen (Spanyol)
**G20** atau **Kalompok 20** adolah forum antar pamarentah nan tadiri dari 19 nagara badaulaik, Uni Eropa jo Uni Afrika. Iko bakarajo untuak maatasi isu-isu utamo nan bakaitan jo ekonomi global, takah stabilitas kauangan internasional, mitigasi perubahan iklim jo pambangunan bakalanjuikan.

Nagara-nagara badaulaik di G20 salain UE jo UA manyumbangan sakitar 85% produk dunia bruto, 75% padagangan internasional, 56% panduduak dunia, sarato 60% laweh daratan dunia. Tamasuak UE jo UA, G20 mancakuik 78,9% panduduak dunia jo 83,9% polusi global.

Organisasi ko didirian pado tahun 1999 sabagai respons tahadok babarapo krisis ekonomi dunia. Sajak 2008, iko alah mangadoan patamuan saindaknyo sakali satahun, jo patamuan puncak nan malibaikan kapalo nagara anggota, manteri kauangan, atau manteri lua nagari, jo pajabaik tinggi lainnyo; UE diwakian dek Komisi Eropa jo Bank Sentral Eropa. Nagara-nagara lain, organisasi internasional, jo organisasi non-pamarentah diundang untuak mahadiri patamuan puncak tu, babarapo diantaronyo basifat permanen. Pado tahun 2023, Uni Afrika bagabuang sabagai anggota ka-21.

## Anggota

* Argentina
* Australia
* Brasil
* Kanada
* Cino
* Parancih
* Jerman
* India
* Indonesia
* Italia
* Japang
* Meksiko
* Rusia
* Arab Saudi
* Afrika Selatan
* Korea Selatan
* Turki
* Baritania Rayo
* Amerika Sarikaik
* Uni Eropa
* Uni Afrika

## Rujuakan
# Farmasi

|  |  |
| --- | --- |
|  | **Artikel ko sadang disiapkan dan sadang dikambangkan, dan mungkin akan tajadi parubahan-parubahan gadang.** Sanak dapek mambantu dalam pangambangan laman ko.

Laman ko taakhia disuntiang dek Hanisailazz (Kontrib • Log) 252 hari 434 menit  **nan lalu.**
Kok Sanak mancaliak artikel ko  indak disuntiang dalam babarapo hari, mohon hapuih templat ko. |

Farmasi| lambang farmasi nan ditajomahan ubek iyolah racun nan paguno untuak kasihatan.

|  |  |
| --- | --- |
|  | **Artikel ko sadang disiapkan dan sadang dikambangkan, dan mungkin akan tajadi parubahan-parubahan gadang.** Sanak dapek mambantu dalam pangambangan laman ko.

Laman ko taakhia disuntiang dek Hanisailazz (Kontrib • Log) 252 hari 434 menit  **nan lalu.**
Kok Sanak mancaliak artikel ko  indak disuntiang dalam babarapo hari, mohon hapuih templat ko. |

 |
| Karajo |
| Namo | Apoteker, Kimiawan, Dotor Farmasi, Apoteker atau hanyo Dotor |
| Jinih karajo | Profesional |
| Panggambaran |
| Karajo takaik | Dotor, teknisi farmasi, ahli toksikologi, ahli kimia, asisten apotek, spesialis medis lainnyo |

**Farmasi** adolah ilmu jo praktik panamuan, pambuekan, panyiapan, panyaluran, paninjauan, jo pamantauan ubek, nan batujuan untuak mamastian panggunoan ubek nan aman, efektif, dan tajangkau. Iko iyolah ilimu nan bamacam-macam basobok manghubuangkan ilmu kasihatan jo ilmu farmasi dan ilmu alam. Praktik profesional manjadi labiah barorientasi klinis basobok sabagian gadang ubek kini dibuek dek industri farmasi. Badasarkan asanyo, praktik kafarmasian diklasifikasian manjadi farmasi komunitas atau farmasi institusi. Maâgiah parawatan pasien langsuang di komunitas apotek institusi dianggok farmasi klinik.

Ado ampek pilar ilmu farmasi, yaitu Biologi Farmasi, Kimia Farmasi, Teknologi Farmasi, jo Farmakologi dan Farmasi Klinis

 Media tantang Farmasi di Wikimedia Commons
# Mafia

**Mafia** adolah istilah informal untuak manggambarkan organisasi kriminal nan punyo kamiripan nan kuek dangan Mafia Itali (Cosa Nostra, 'Ndrangheta dan Camorra) atau "Mafia" saboneghnyo. Kagiatan utamo organisasi samacam tu iyolah arbitrase parsalisihan antaro sasamo panjaek saroto organisasi dan panogaàn parjanjian talarang antaro panjaek malalui manggunoan atau ancaman kakarasan basanjato.

Istilah "mafia" awalnyo hanyo ditarapkan pado Mafia Sisilia dan baása dari Sisilia, tapi sojak tu dipalowe untuak mancakuik organisasi nan lain dangan metode dan tujuan nan sarupo, misalnyo, "Mafia Rusia" atau "Mafia Japang". Istilah iko ditarapkan sacaro informal dek wartawan dan urang rami; organisasi kriminal tu surang punyo istilah inyo sandiri (misalnyo Mafia Sisilia dan Mafia Itali-Amerika takaik manyabuik organisasi inyo sabagai "Cosa Nostra"; "Mafia Jopang" manyabuik dirinyo "Ninkyō dantai" tapi labiah dikana sabagai "Yakuza" dek urang rami, dan kalompok "Mafia Rusia" salalu manyabuik dirinyo "Bratva").

Katiko digunoan surang dan tanpa kualifikasi apo pun, "Mafia" atau "Mafioso" biasonyo mangacu pado Mafia Sisilia atau Mafia Itali-Amerika dan kadang kajahatan tarorganisir Itali pado umumnyo (misalnyo Camorra, 'Ndrangheta, dll.).

Kakuatan Mafia mancapai puncaknyo di AS pado partongahan abad ka-19. Rentetan panyalidikan FBI pado taun 1970 dan 1980 cukuik mangurangi pangaruah inyo sadonyo. Dek biktu kajatuhannyo tasabuik, Mafia dan reputasinyo alah tatanam di budayo populer Amerika, ado banyak tayangannyo dibarito televisi.

## Caliak pulo

* Terorisme
* Kriminalitas

## Rujuakan
# Honduras

Bandera Honduras
**Honduras** atau sacaro rasmi **Republik Honduras** adolah sabuah nagara di Amerika Tangah. Honduras babatehan jo Guatemala di barat, Nikaragua di tenggara, Taluak Fonseca di selatan, jo Taluak Honduras di utara. Ibu kota jo kota tagadangnyo adolah Tegucigalpa.

Honduras punyo garih pantai Karibia sapanjang 700 kilometer (430 mil) nan mambantang dari muaro Río Motagua di barat hinggo muaro Río Coco di timur, di Tanjung Gracias a Dios.

Honduras diatur dalam karangko republik demokrasi perwakilan presidensial. Presiden adolah kapalo nagara jo kapalo pamarentahan. Kuaso legislatif dipacik dek Kongres Nasional Honduras. Yudikatif independen dari cabang eksekutif jo legislatif. *The Economist Intelligence Unit* manilai Honduras sabagai "rezim hibrida" pado tahun 2022.

Honduras punyo panduduak 10.278.345 pado tahun 2021. Proporsi panduduak di bawah umua 15 tahun pado tahun 2010 adolah 36,8%, jo 58,9% baumua 15–65 tahun, sarato 4,3% baumua di ateh 65 tahun.

## Rujukan
# Protestanisme

**Protestan** adolah sabuah mazhab dalam agamo Kristen. Mazhab atau denominasi iko ado salapeh protes Martin Luther pado taun 1517 jo 95 dalil nyo.

Kato **Protestan** surang diaplikasikan kapado umaik Kristen nan manulak ajaran maupun otoritas Gereja Katolik.

Pado kanyatoannyo, gerakan Reformasi (Pambaharuan) nan dilakukan dek Martin Luther bukanlah nan patamo kali tajadi di kalangan Gereja Katolik Roma, sabab sabalunnyo alah ado gerakan-gerakan sarupo nan tajadi di Parancih nan dipimpin dek Peter Waldo (dan kini para pangikuiknyo tagabuang dalam Gareja Waldensis) pado patangahan abaik ka-12, dan di Bohemia (kini tamasuak Ceko) di bawah pimpinan Jan Hus atau Yohanes Hus (1369-1415). Gereja Waldensis banyak tadapek di Italia jo nagara-nagara nan punyo banyak imigran dari Italia, co Uruguay. Samantaro para pangikuiik Yohanes Hus di Bohemia kamudian bagabuang jo Gareja Calvinis.

Pado 2005, sakitar 5,9%–14.276.459 dari 241.973.879 panduduak Indonesia, baagamo Protestan. Karano pangaruah para misionaris dari Balando, kabanyakan gereja Protestan di Indonesia amaik diwarnai jo ajaran Calvin, dan sabagian lai punyo corak Lutheran.

## Caliak Pulo

* Denominasi Kristen
* Katolik
* Gereja Katolik Roma
* Pentakosta

## Rujuakan

## Pustaka tambahan

* Cook, Martin L. (1991). *The Open Circle: Confessional Method in Theology*. Minneapolis, Minn.: Fortress Press. xiv, 130 p. N.B.: Discusses the place of Confessions of Faith in Protestant theology, especially in Lutheranism. ISBN 0-8006-2482-3
* McGrath, Alister E. (2007). *Christianity's Dangerous Idea*. New York: HarperOne.
* Noll, Mark A. (2011). *Protestantism: A Very Short Introduction*. Oxford: Oxford University Press.

## Pautan lua

Mendukung
* "Is Sola Scriptura a Protestant Concoction?" by Greg Bahnsen
* European Institute of Protestant Studies

Menentang
* Catholic websites on *sola scriptura*
* "Protestantism" from the 1917 *Catholic Encyclopedia*
* "Why Only Catholicism Can Make Protestantism Work" Archived 2008-09-28 di Wayback Machine. by Mark Brumley

Lain-lain
* The Future of American Protestantism Archived 2012-04-15 di Wayback Machine. from *Catalyst* (United Methodist perspective)
* Protestantism—Christianity in View
* Archive of mainline protestant sermons and preaching
* World Council of Churches World body for mainline protestant churches
# Florida

**Florida** (/ˈflɒrɪdə/ (bantuan·info)) adolah sabuah nagara bagian Amerika Sarikat yang talatak di Amerika Sarikat tenggara, berbatasan dengan Alabama dan Georgia (negara bagian). Ibu kotanyo adalah Tallahassee, dengan kota terbesar Jacksonville. Negara bagian ko mamiliki populasi sabanyak 15.982.378 jiwa. Florida adalah nagara bagian ka-27 yang bagabung dengan Amerika Sarikat. Sebagian gadang wilayah Florida barupo semenanjung yang dibatasi oleh Teluk Meksiko dan Samudra Atlantik.

| Florida |
| --- |
| Negara bagian |
| BenderaLambang |
| gambar ketek yg batando warna merah florida di amerika serikat , dan gambar nan gadang peta florida |
| Negara | Amerika Serikat |
| Sabalum manjadi negara bagian | Florida Territory |
| Bagabung ke Serikat | 3 Maret 1845 (27) |
| Kota tagadang | Jacksonville |
| Metropolitan tagadang | Miami |
| Pemerintahan |
| • Gubernur | Ron DeSantis (R) |
| • Wakil Gubernur | Jeanette Núñez (R) |
| • Majelis tinggi | {{{Upperhouse}}} |
| • Majelis randah | {{{Lowerhouse}}} |
| Senator AS | Marco Rubio (R)
Rick Scott (R) |
| Delegasi DPR AS | 15 Republikan, 10 Demokrat (daftar) |
| Populasi |
| • Total | 18,328,340 (perk. 2.008)
15,982,378 (2.000) |
| • Kepadatan | 338,4/sq mi (130,67/km2) |
| • Median pendapatan rumah tanggo | $41.171 |
| • Peringkat pendapatan | 36 |
| Bahasa |
| • Bahaso rasmi | Inggris |
| Singkatan lamo | Fla. |
| Garis lintang | 24°27′ N to 31° N |
| Garis bujur | 80°02′ W to 87°38′ W |

## Provinsi kamba

| Provinsi | Negara | Tahun |
| --- | --- | --- |
| Kyonggi | 🇰🇷 Korea Selatan | 2000 |
| Languedoc-Roussillon | 🇫🇷 Parancih | 1989 |
| Nueva Esparta | 🇻🇪 Venezuela | 1999 |
| Provinsi Taiwan | 🇹🇼 Taiwan, Republik Tiongkok | 1992 |
| Prefektur Wakayama | 🇯🇵 Japang | 1995 |
| Western Cape | 🇿🇦 Afrika Selatan | 1995 |
# Kartografi

**Kartografi** (atau **pambuatan peta**) adolah studi dan praktik mambuek peta atau globe. Kartografi dapek pulo di artian sabagai suatu seni, ilimu dan teknik pambuatan peta nan malibekan pekerjaan geodesi, fotogrametri, kompilasi dan reproduksi peta. Peta secaro tradisional alah dibuek manggunoan pena jo karateh, tapi muncuanyo dan panyebaran komputer alah marevolusioneran kartografi. Banyak peta komersial nan bamutu kini bamuek jo parangkek lunak pambuatan peta nan marupoan salah satu di antaro tigo macam utamo; CAD (desain babatuan komputer), GIS (Sistem Informasi Geografis), dan parangkek lunak ilustrasi peta nan khusus.

Peta dibedaan pulo manjadi 2 jenis yaitu:

**Peta Garis** -> Peta Topografi dan Peta Tematik

**Peta Foto** -> Peta Photo dan Peta Orthophoto

Adopun babarapo fungsi peta diantaronyo:

-Manunjuakan lokasi dan posisi relatif

-Manunjuakan ukuran (Lueh, Jarak dan Isi)
-Manunjuakan bantuak (Benua Gunuang, benua, nagaro dll)

-Mangumpuan dan manyeleksi data dari suatu daerah dan menyajiannyo di ateh peta.

Skala nan digunoan juo dapek barupo skala numerik maupun skala batang (grafis)

Kartografi akambang dari kumpulan teknik manggambar manjadi sabuah ilmu. Saurang kartografer harus mamahami psikologi kognitif dan ergonomic untuak mambuek symbol nan cocok untuak mawakili informasi tantang bumi sahinggo dapek dimangarati urang lain sacaro efektif. Kartografer paralu pulo mamahami psikologi parilaku untuak mampangaruhi pambaco supayo mamahami informasi nan dibueknyo. Urang tu harus pulo mampalajari ilimu geodesi jo matematika nan indak sederhana untuak mamahami baa bantuak bumi bapangaruah tahadok panyimpangan atau distorsi dari proses proyeksi ka bidang datar.

Kartografi adolah seni, ilimu pangatahuan dan teknologi tantang pambuatan peta-peta sakaligus mancakup studinyo sabagai dokumen-dokumen ilmiah dan hasil karya seni (ICA,1973). Kartografi marupoan sabuah teknik pambuatan peta nan sacaro mandasar bahubuangan jo mempaketek karuangan pado suatu daerah nan lueh di pamukaan bumi atau benda lua angkasa nan di sajian dalam bantuak nan mudah di fahami sahinggo dapek di gunoan untuak kapantiangan komunikasi bagi khalayak rami.

## Pranala luar

* Pemetaan Indonesia
* Geografiana Webmapping Archived 2023-06-07 di Wayback Machine.
# Senegal

Bandera Senegal
**Senegal** atau sacaro rasmi **Republik Senegal** adolah nagara paliang barat di benua Afrika, talatak di garih pantai Lautan Atlantik. Nagara ko babatehan jo Mauritania di utara, Mali di timur, Guinea di tenggara, sarato Guinea-Bissau di barat daya. Senegal hampia mangaliliangi Gambia, sabuah nagara nan barado di sapanjang Sungai Gambia, nan mamisahan wilayah Casamance di Senegal selatan dari wilayah nagara tu. Nagara ko juo babagi pabatehan laut jo Tanjuang Verde. Kota jo kota tagadangnyo iolah Dakar.

Politik nagara ko barado dalam karangko republik demokrasi presidensial nan mano Presiden sabagai kapalo nagara jo kapalo pamarentahan. Kuaso eksekutif tapusek di tangan presiden. Sadangkan kuaso legislatif dipacik dek Parlemen basamo jo pamarentah. Namun bak itu, parlemen jarang maajukan UU ataupun manolak ajuan dari pamarentah. Baitu pulo kuaso yudikatif, nan walaupun independen sacaro teori, namun nyatonyo banyak dicampuri dek pamarentah.

Manuruik Tinjauan Panduduak Dunia revisi tahun 2018, panduduak nagara ko bajumlah 16.302.789 jiwa, dibandiangan jo tahun 1950 nan bajumlah 2.416.000. Jumlah anak-anak dibawah umua 15 tahun iolah 41,5%, umua 15-54 sabanyak 31,1% jo umua 55 tahun ka ateh 6,9% pado tahun 2017. Pado tahun nan samo, panduduaknyo tadiri dari urang Wolof 37,1%, Pular 26,2%, Serer 17%, Mandinka 5,6%, Jola 4,5%, Soninke 1,4%, Lainnyo 8,3% tamasuak 50.000 urang Eropa jo katurunan Libanon.

## Rujuakan